מפרץ ולנסיה

מפרץ ולנסיה (בספרדית: Golfo de Valencia) הוא מפרץ בחופה המזרחי של ספרד, בחלקו המערבי של הים התיכון. המפרץ נקרא על שם העיר ולנסיה, השוכנת לחופו, והקהילה האוטונומית בעלת אותו שם שהוא נמצא בתחומה.

קאפ דה לה נאו (Cap de la Nau) מהווה את קצהו הדרומי של המפרץ. קיימות שתי גרסאות לנקודת הקצה הצפוני של המפרץ - הכפר וינרוס (Vinaròs) והדלתה של הנהר אברו, אשר מצויה בתחומה של קהילת קטלוניה. אורך חוף המפרץ הוא כ-400 קילומטר.

קבוצת איוני הקולומברטס (Columbretes) מצויה במפרץ. כמו כן עובר בו קו האורך 0° (המרידיאן הראשי). במפרץ שורר אקלים ים-תיכוני.

חופי המפרץ הם חוליים בעיקרם ובהם גם ביצות. נמצאת בהם הלגונה אלבופרה (Albufera), שהיא אתר רמסר מוכרז. החופים מיושבים בצפיפות גבוהה באופן יחסי ויש בהם תעשיית תיירות.

האדמות הסמוכות לחוף המפרץ הן פוריות ומשמשות לגידול אורז, תפוזים ולימונים.

בשנת 2011 קיבלה חברת Cairn Energy רישיון מממשלת ספרד לחיפושי נפט והפקת נפט בשטח של 4,000 קילומטר רבוע בתוך המפרץ.

ולנסיה
ולנסיה
ולנסיה (קהילה אוטונומית)
קטלוניה: גאוגרפיה